Jacme Taupiac - Wikipèdia

# Jacme Taupiac

### Un article de Wikipèdia, l'enciclopèdia liura.

Jacme Taupiac es un lingüista occitan. Èra responsable del sector de lingüistica de l'Institut d'Estudis Occitans, encargat de corses de lenga e cultura occitanas a la Facultat de las letras de l'Institut Catolic de Tolosa e Professor d'occitan a l'Institut familial de Montalban.

Trabalha essencialament subre lo desvolopament de las formas de l'occitan estandard. Sas publicacions an permés de clarificar de problèmas tecnics, en particular l'apertura de e/è e de o/ò dins los mots de formacion culta e dins los manlèus, e mai d'assages sus la constitucion del lexic fondamental.

A prepausat e a mes en circulacion un grand nombre de reformas pontualas dins la nòrma classica, qu'an pas recebut totas una aprovacion oficiala ni de l'IEO ni del Conselh de la Lenga Occitana, e aquò a entraïnat de criticas de certans lingüistas.

En 2001 foguèt temporariament vicepresident del Conselh de la lenga occitana, puèi foguèt menat a abandonar sas responsabilitats dins aquel organisme (mas en tot ne demorar membre), pr'amor que preconizava publicament de formas en contradiccion amb las preconizacions oficialas del Conselh, en particular sus l'"-e" finala de sosten e sul jonhent.

De 1985 a 1996, foguèt membre del jurat occitan dels Prèmis Rei en Pere.

Al costat de sas òbras lingüisticas costumièras, a collaborat al Missal occitan (1979) amb una traduccion aprovada per la Glèisa Catolica.

## [Modificar] Sas òbras

- La prononciation normalisée du Gascon, 1963
- L'occitan blos, 1964
- Bibliografia occitana, 1967
- Lo "-e" de sostenament en occitan normalizat, 1968
- Los tres cents mots occitans que cal saber per començar a legir, escriure e parlar, 1974
- Lo vocabulari occitan de las arts, 1977
- Pichon diccionari francés-occitan, 1977
- 350 mots occitans (occitan referencial) que cal saber per començar a legir, escriure e parlar, 1979
- Propositions pour un dictionnaire général de la Langue occitane, 1982
- Escapolon del Diccionari general de la lenga occitana, 1982
- Normalisacion grafica e normalisacion lingüistica, 1984
- Sintèsi de las responsas al "Memòri sus las innovacions graficas, 1985
- L'istòria dins "Per Noste". Metodologia de l'istòria d'Occitània a partir dels estudis d'istòria publicats dins la revista bearnesa, 1985
- Quatre cents mots que cal saber per començar a legir, escriure e parlar, 1987
- Fonetica e fonologia de l'occitan parlat en Bèumont de Lomanha, 1987
- Desconflar la bofiga, 1988
- La grafia de l'Occitan: Cambiar o cambiar pas?
- Mapas lingüisticas occitanas, 1989
- Diccionari de mila mots, 1992
- Gramatica occitana, 2000
- Diccionari de l'occitan parlat en Lomanha (inedit)
- Diccionari de l'Occitan parlat dins le Saués (inedit)

Recuperat(ada) de "http://oc.wikipedia.org../../../j/a/c/Jacme_Taupiac_d4d1.html"

Categoria: Lingüista occitan

##### Views

- Article
- Discussion
- Version actuala

##### Recercar

##### Autras lengas

- Català
- Español